《聚蚊》
宋代·梅尧臣

日落月复昏，飞蚊稍离隙。
聚空雷殷殷，舞庭烟幂幂。
蛛网徒尔施，螗斧讵能磔。
猛蝎亦助恶，腹毒将肆螫。
不能有两翅，索索缘暗壁。
贵人居大第，蛟绡围枕席。
嗟尔於其中，宁夸觜如戟。
忍哉傍穷困，曾未哀癯瘠。
利吻竞相侵，饮血自求益。
蝙蝠空翱翔，何尝为屏获。
鸣蝉饱风露，亦不惭喙息。
甍甍勿久恃，会有东方白。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。